**LĒMUMS**

Liepājā

|  |  |
| --- | --- |
| 2022.gada 12.maijā | Nr.169/8  (prot. Nr.8, 1.§) |

Par apbūves tiesības piešķiršanu

zemes vienībai Slimnīcas ielā 2

Pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību finanšu līdzekļu un mantas izšķērdēšanas novēršanas likuma 6.5 pantu, Civillikuma trešās daļas "Lietu tiesība" trešo A nodaļu un Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.5.apakšpunktu un 76.punktu, izskatot SIA "LIEPĀJAS ENERĢIJA" 2022.gada 20.aprīļa vēstuli Nr.01.15/1 "Par zemes nomu", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 25.aprīļa priekšlikumu (sēdes protokols Nr.9) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Piešķirt SIA "LIEPĀJAS ENERĢIJA" (reģistrācijas Nr.42103035386; juridiskā adrese: Ludviķa iela 15, Liepāja) apbūves tiesību uz 30 (trīsdesmit) gadiem zemes vienībai Slimnīcas ielā 2, Liepājā (kadastra apzīmējums 1700 016 0127), 4004 kv.m platībā (pielikumā) katlu mājas un šķeldas noliktavas izbūvei.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par apbūves tiesības piešķiršanu lēmuma 1.punktā minētai zemes vienībai Slimnīcas ielā 2 (kadastra apzīmējums 1700 016 0127), iekļaujot tajā vismaz šādus nosacījumus:

2.1. Liepājas valstspilsētas pašvaldība neatbild par apbūves tiesīgā ieguldījumiem un izdevumiem, apsaimniekojot zemes vienību;

2.2. apbūves tiesīgais maksā apbūves tiesības maksu saskaņā ar neatkarīga sertificēta vērtētāja novērtējumu;

2.3. apbūves tiesīgais papildus apbūves tiesības maksai maksā valstī noteikto pievienotās vērtības nodokli;

2.4. apbūves tiesīgais apbūves tiesības piešķīrējam kompensē neatkarīga vērtētāja atlīdzības summu par apbūves tiesības maksas noteikšanu;

2.5. apbūves tiesīgais šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz zemes vienību;

2.6. apbūves tiesīgais atbild par visu zemes vienībā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.7. apbūves tiesīgais apņemas 1 (viena) gada laikā no līguma noslēgšanas brīža izstrādāt un iesniegt Liepājas pilsētas pašvaldības iestādē "Liepājas pilsētas būvvalde" būvprojektu un saņemt būvatļauju;

2.8. apbūves tiesīgais saskaņā ar Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina zemes vienības un tai piegulošo teritoriju kopšanu.

3. Lēmuma 1.punktā minētajai zemes vienībai kadastra vērtēšanas vajadzībām noteikt lietošanas mērķi - ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve (kods 12 01).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt līgumu par apbūves tiesības piešķiršanu.

5. Gadījumā, ja SIA "LIEPĀJAS ENERĢIJA" vainas dēļ līgums par apbūves tiesības piešķiršanu lēmuma 1.punktā minētajai zemes vienībai Slimnīcas ielā 2 netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, SIA "LIEPĀJAS ENERĢIJA" | |